**কার্টিস অ্যাডাম প্যাটারসন** (ইংরেজি: Kurtis Patterson; জন্ম: ৫ এপ্রিল, ১৯৯৩) নিউ সাউথ ওয়েলসের হার্স্টভিল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ২০১৯ সালে থেকে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলছেন। এছাড়াও, ডানহাতে অফ ব্রেক বোলিংয়ে পারদর্শী ‘স্পুন’ ডাকনামে পরিচিত **কার্টিস প্যাটারসন**।

প্রথম-শ্রেণীর ক্রিকেট
---------------------

২০১১ সাল থেকে কার্টিস প্যাটারসনের প্রথম-শ্রেণীর খেলোয়াড়ী জীবন চলমান রয়েছে। ১৮ বছর ২০৬ দিন বয়সে নিউ সাউথ ওয়েলসের পক্ষে শেফিল্ড শিল্ডে অভিষেক ঘটে তার। নভেম্বর, ২০১১ সালে ওয়েস্টার্ন অস্ট্রেলিয়ার বিপক্ষে ১৫৭ রানের ইনিংস খেলে অভিষেকেই সর্বকনিষ্ঠ ব্যাটসম্যান হিসেবে শতরানের ইনিংস খেলার কৃতিত্ব অর্জন করেন। তবে, প্রায় দুই বছর পর তিনি তার নিজস্ব দ্বিতীয় প্রথম-শ্রেণীর খেলায় অংশগ্রহণের সুযোগ পান। ২০১৫-১৬ মৌসুমে পূর্ণোদ্যমে ফিরে আসেন। দুইটি শতরানের ইনিংস সহযোগে ৭৩৭ রান তুলেন তিনি। এরফলে, নিউ সাউথ ওয়েলসের শীর্ষস্থানীয় রান সংগ্রাহকের অধিকারী হন ও শীর্ষ তালিকায় ষষ্ঠ স্থান দখল করেন।

দর্শনীয়, লম্বাটে গড়নের বামহাতি ব্যাটসম্যান কার্টিস প্যাটারসন খেলোয়াড়ী জীবনের শুরুতে সেন্ট জর্জ ক্রিকেট ক্লাবে খেলেছিলেন। এরপর, আরও তিন বছর বাদে ব্যাগি গ্রীন ক্যাপ লাভ করেন। ২০১৭-১৮ মৌসুমের অ্যাশেজ সিরিজ খেলায় অংশগ্রহণের উদ্দেশ্য নিয়ে জেএলটি ওয়ান-ডে কাপে নিউ সাউথ ওয়েলসের পক্ষে প্রত্যেক খেলায় কার্টিস প্যাটারসন অংশ নেন। দুইটি অর্ধ-শতরানের ইনিংস সহযোগে ৪১.৩৩ গড়ে রান তুলেন। এরফলে, ঐ প্রতিযোগিতায় দলের অন্যতম সর্বোচ্চ রান সংগ্রাহকে পরিণত হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কার্টিস প্যাটারসন। সবগুলো টেস্টই শ্রীলঙ্কার বিপক্ষে খেলেছেন তিনি। ২৪ জানুয়ারি, ২০১৯ তারিখে ব্রিসবেনে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ১ ফেব্রুয়ারি, ২০১৯ তারিখে ক্যানবেরায় একই দলের বিপক্ষে সর্বশেষ টেস্টে অংশ নেন তিনি।

জানুয়ারি, ২০১৯ সালে অনেকটা অপ্রত্যাশিতভাবে শ্রীলঙ্কার বিপক্ষে টেস্ট ক্রিকেটে অভিষেক পর্ব সম্পন্ন হয় তার। শুরুতে তাকে টেস্ট দলে রাখা হয়নি। কিন্তু, হোবার্টে সফরকারী শ্রীলঙ্কার বিপক্ষে একটিমাত্র প্রস্তুতিমূলক খেলায় ক্রিকেট অস্ট্রেলিয়া একাদশের সদস্যরূপে খেলে উভয় ইনিংসেই শতরানের কৃতিত্ব দেখান। এরপর, ডিসেম্বরে পার্থ স্টেডিয়ামে শেফিল্ড শিল্ডের খেলায় ওয়েস্টার্ন অস্ট্রেলিয়ার বিপক্ষে আরও একটি দূর্দান্ত ইনিংস খেলেন। এভাবেই ব্রিসবেনে তার টেস্ট অভিষেক হয়। দল নির্বাচকমণ্ডলীর আস্থা অর্জনে ক্যানবেরায় নিজস্ব দ্বিতীয় টেস্টে অপরাজিত শতরানের ইনিংস খেলতে সমর্থ হন তিনি।

জানুয়ারি, ২০১৯ সালে সফরকারী শ্রীলঙ্কার বিপক্ষে টেস্ট সিরিজ খেলার উদ্দেশ্যে তাকে অস্ট্রেলিয়া দলে যুক্ত করা হয়। ২৪ জানুয়ারি, ২০১৯ তারিখে ব্রিসবেনে সিরিজের প্রথম দিবা-রাত্রির টেস্টের মাধ্যমে তার অভিষেক পর্ব সম্পন্ন হয়। মাইকেল হাসি তাকে ব্যাগি গ্রীন ক্যাপ পরিধান করান। প্রথম টেস্টে তেমন সুবিধে করতে পারেননি তিনি। তবে, দ্বিতীয় টেস্টেই শতরানের সন্ধান পান। এছাড়াও, জো বার্নস ও ট্রাভিস হেড শতরানের ইনিংস খেললে স্বাগতিক দল বিশাল সংগ্রহ গড়ে তুলে।

তথ্যসূত্র
---------

1. ↑  "Patterson debut ton powers NSW"। Cricinfo। ২৭ নভেম্বর ২০১১। সংগ্রহের তারিখ ২৭ জানুয়ারি ২০১২।
2. ↑  "Records / JLT One-Day Cup, 2017/18 - New South Wales / Batting and bowling averages"। *ESPNcricinfo.com*। ESPN Inc.। সংগ্রহের তারিখ ২৭ অক্টোবর ২০১৭।
3. ↑  "1st Test (D/N), Sri Lanka tour of Australia at Brisbane, Jan 24-28 2019"। *ESPN Cricinfo*। সংগ্রহের তারিখ ২৪ জানুয়ারি ২০১৯।
4. ↑  "Uncapped Kurtis Patterson in Australia squad for Sri Lanka Tests"। *International Cricket Council*। সংগ্রহের তারিখ ২১ জানুয়ারি ২০১৯।

আরও দেখুন
---------

* জেসন রয়
* জুলিয়েন ওয়াইনার
* অ্যাশেজ সিরিজের তালিকা
* নিউ সাউথ ওয়েলস ক্রিকেট দল
* অস্ট্রেলীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে কার্টিস প্যাটারসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কার্টিস প্যাটারসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
নিউ সাউথ ওয়েলস  – বর্তমান স্কোয়াড |
| --- |
| 
* ১ অ্যাবট
* ২ বিলস\*
* ৩ বলিঙ্গার
* ৪ কার্টার্স\* (†)
* ৫ ক্লার্ক
* ৬ কনওয়ে
* ৭ কোপল্যান্ড
* ৮ কামিন্স
* ৯ ডরশুইস\*
* ১০ হাড্ডিন (†)
* ১১ হজলউড
* ১২ হেনরিকুইস
* ১৩ হেনরি
* ১৪ হিউজ
* ১৫ লেলর
* ১৬ লেন্টন\*
* ১৭ লায়ন
* ১৮ ম্যাডিনসন
* ১৯ নেভিল
* ২০ ও’কিফ (অঃ)
* ২১ প্যাটারসন
* ২২ রোরার
* ২৩ সান্ধু
* ২৪ স্মিথ
* ২৫ স্টার্ক
* ২৬ ট্রিমেইন
* ২৭ ওয়ার্নার
* ২৮ ওয়াটসন

* কোচ: ট্রেন্ট জনস্টন

 |


| * দে
* স
পার্থ স্কর্চার্স  – বর্তমান স্কোয়াড |
| --- |
| 
* ২ রিচার্ডসন
* ৩ প্যারিস
* ৪ বেনক্রফট
* ৫ বেহরেনডর্ফ
* ৭ লিভিংস্টোন
* ৮ উইলি
* ৯ হোয়াইটম্যান (†)
* ১০ এম. মার্শ
* ১২ বেল
* ১৩ কোল্টার-নাইল
* ১৭ টার্নার
* ১৮ অ্যাগার
* ২০ এস. মার্শ
* ২৫ জনসন
* ৩২ ভোজেস (অঃ)
* ৩৫ কার্টরাইট
* ৫২ আহমেদ
* ৬৭ মুইরহেড
* ৬৮ টাই
* ৮২ মানরো

* কোচ: জাস্টিন ল্যাঙ্গার

 |